วางประปาใหม่คืบตามแผน 2 โครงการใหญ่ กปน.ที่นิมิตใหม่-สุวินทวงศ์
คาด 61 น้ำไหลแรงขึ้น,นายกวี อารีกุล รองผู้ว่าการการประปานครหลวง (กปน.) เปิดเผยว่า กปน. ได้ตรวจสอบความคืบหน้าของงานก่อสร้างวางท่อประปา 2 โครงการ ความยาวท่อรวม 15.2 กิโลเมตร มูลค่ารวม 419 ล้านบาท พบว่า สามารถดำเนินการได้ตามแผนงานที่กำหนด ประกอบด้วย งานวางท่อประปาขนาดเส้นผ่าศูนย์กลาง 1,200 มิลลิเมตร ในถนนประชาร่วมใจ ตั้งแต่ถนนนิมิตใหม่ ถึงถนนมิตรไมตรี ความยาวท่อ 8.2 กิโลเมตร มูลค่างาน 208 ล้านบาท ซึ่งอยู่ภายใต้โครงการเสริมศักยภาพการสูบจ่ายน้ำในระบบท่อประธาน และงานวางท่อประปาขนาดเส้นผ่าศูนย์กลาง 1,000 มิลลิเมตร ในถนนคุ้มเกล้า ตั้งแต่ถนนสุวินทวงศ์ ถึงถนนเจ้าคุณทหาร ความยาวท่อ 7 กิโลเมตร มูลค่างาน 211 ล้านบาท ซึ่งอยู่ภายใต้โครงการปรับปรุงกิจการประปาแผนหลักครั้งที่ 9 ทั้งนี้ ทั้งสองโครงการดำเนินการพร้อมกับงานก่อสร้างขยายถนนเพิ่มช่องทางจราจรของกรุงเทพมหานคร (กทม.) และงานวางสาธารณูปโภคของหน่วยงานอื่นๆ เพื่อรองรับการขยายตัวของที่อยู่อาศัยในพื้นที่ดังกล่าว โดยการวางท่อประปาจะแล้วเสร็จตามแผนภายในเดือนสิงหาคม ปี 2562 เมื่อทั้งสองโครงการแล้วเสร็จ ประชาชนย่านนิมิตใหม่และสุวินทวงศ์จะได้รับน้ำประปาที่สะอาดและปลอดภัยตามมาตรฐานองค์การอนามัยโลก (WHO) ด้วยแรงดันน้ำที่ดีขึ้น โดยจะมีผู้ใช้น้ำได้รับประโยชน์กว่า 16,000 ราย.
นายกวี อารีกุล รองผู้ว่าการการประปานครหลวง (กปน.) เปิดเผยว่า กปน. ได้ตรวจสอบความคืบหน้าของงานก่อสร้างวางท่อประปา 2 โครงการ ความยาวท่อรวม 15.2 กิโลเมตร มูลค่ารวม 419 ล้านบาท
กวี อารีกุล,การประปานครหลวง,วางท่อประปาใหม่,น้ำประปา,วางท่อประปา,ข่าวทั่วไป